་མུཥྚི་ཧཱུཾ། ཞེས་པས་རིགས་ལྔ་བོ་གཅིག་ཏུ་གྱུར་ནས་
དབུས་སུ་དོན་ཡོད་གྲུབ་པ་དང་། ཕྱོགས་བཞིར་རྡོ་རྗེ་སྲུང་བ་གནོད་སྦྱིན་ཁུ་ཚུར་རྣམས་སྤྲུལ་
བར་གྱུར་སྟེ། དོན་ཡོད་གྲུབ་པའི་དཀྱིལ་འཁོར་རྒྱལ་མཆོག དེ་ནས་བསྡུ་བ་དང་། བྱིན་གྱིས་
བརླབས་ནས་བརྩམས་ཏེ། རྡོ་རྗེ་དབྱིངས་ཀྱིས་དཀྱིལ་འཁོར་ཆེན་པོར་གསུང་བའི་ཆོ་གས་ལས་
ཀྱི་རྒྱལ་མཆོག་གི་ཏིང་ངེ་འཛིན་ལྔ་བ་ཤེས་པར་བྱའོ། །དེ་ལྟར་ཏིང་ངེ་འཛིན་གྱི་གསུམ་བསྒོམས་
པར་བྱས་པས་མཚན་མ་ཐོབ་ནས་རྡོ་རྗེ་དབྱིངས་ཀྱི་དཀྱིལ་འཁོར་ཆེན་པོ་ལས་གསུངས་པའི་ཆོ་
གས་རྡོ་རྗེ་སེམས་དཔའི་རྣལ་འབྱོར་དང་ལྡན་པའི་རྣལ་འབྱོར་ཆེན་པོ་བྱས་ལ་ཕྱག་རྒྱ་བཞིའི་
དཀྱིལ་འཁོར་བྲི་བར་བྱའོ། །དངོས་གཞི་ནི་རྟེན་གྱི་དཀྱིལ་འཁོར་ཕལ་ཆེར་རྡོ་རྗེ་དབྱིངས་ཀྱི་
དཀྱིལ་འཁོར་ཆེན་པོ་བཞིན་བྲིས་ལ། དབུས་སུ་ཟླ་བའི་དཀྱིལ་འཁོར་ལ་རྣམ་སྣང་གི་བསྐྱོད་པ་
སོགས་བཞི་གཞག་པར་བྱ་ཞིང་། དེ་རྣམས་ཀྱི་ཕྱོགས་བཞིར་སེམས་མ་རྡོ་རྗེ་མ་སོགས་དཀྱིལ་
འཁོར་རྒྱལ་མཆོག་གི་སྐབས་བཞིན་བྲི་བར་བྱའོ། །དེ་ཡང་ཐོག་མར་སངས་རྒྱས་གཟུགས་
བཞག་སྟེ། ཞེས་སོགས་ཀྱིས་དོན་དང་བོར་བཅོམ་ལྡན་འདས་རྣམ་པར་སྣང་མཛད་སྔར་བཤད་
པའི་མཚན་ཉིད་ཅན་དབུས་སུ་བཞག་ལ། མི་བསྐྱོད་པའི་གནས་སུ། ས་ཏཱ་བཛྲ། ཞེས་བཟླས་
257

གྱེ་གསུང་འབུམ་ཆེན་མོ།
སྐམ་
ཤིང་། རྡོ་རྗེ་སེམས་མ། རིན་ཆེན་འབྱུང་ལྡན་གྱི་གནས་སུ་རཏྣ་བཛྲ་ཞེས་བྱ་བས་རིན་ཆེན་སེམས་
མ་འོད་དཔག་ཏུ་མེད་པའི་གནས་སུ་དྷརྨ་བཛྲ་ཞེས་བྱ་བས་རྡོ་རྗེ་ཆོས་མ་དོན་ཡོད་གྲུབ་པའི་
གནས་སུ་ཀརྨ་བཛྲ་ཞེས་བྱ་བས་རྡོ་རྗེ་ལས་མ་རྣམས་སྔར་བཤད་པའི་མཚན་ཉིད་ཅན་ལེགས་
པར་བྲི་བར་བྱའོ། །འདི་ཉིད་བསྟན་པ་ནི། ཕྱག་རྒྱ་བཞི་ནི་བྲི་བར་བྱ། ཞེས་བསྟན་པ་ཡིན་ནོ། །
དེ་ཉིད་ཀྱི་བཤད་པ་ནི། ཟླ་བའི་དཀྱིལ་འཁོར་དབུས་སུ་ནི། །རྡོ་རྗེ་ཕྱག་རྒྱ་ལ་སོགས་བྲི། །ཞེས་
བྱ་བ་ཡིན་ནོ། །དེ་ནས་རྡོ་རྗེ་དངོས་གྲུབ་སྒྲུབ་པའི་ཕྱག་རྒྱ་བཞི་བའི་དཀྱིལ་འཁོར་ཇི་ལྟ་བ་
བཞིན་དུ། མི་གཡོ་བའི་དཀྱིལ་འཁོར་ལ་སོགས་དཀྱིལ་འཁོར་ཐམས་ཅད་ཀྱི་ཕྱག་རྒྱ་བཞི་བའི་
དཀྱིལ་འཁོར་གྱི་ཚུལ་དུ་རང་རང་གི་ཕྱག་རྒྱ་རྣམས་སུ་བྲི་བར་དངོས་གྲུབ་ཐམས་ཅད་ཀྱང་
འགྲུབ་བོ་ཞེས་པའི་དོན་མི་བསྐྱོད་པའི་དཀྱིལ་འཁོར་ལ་སོགས་པ་ལ་ཡང་རྡོ་རྗེ་དབྱིངས་ཀྱི་
དཀྱིལ་འཁོར་ཆེན་པོའི་ཚུལ་དུ་དཀྱིལ་འཁོར་བྲིས་ལ། དབུས་སུ་རྣམ་པར་སྣང་མཛད་ཀྱི་གནས་
སུ་གླང་བོ་ཆེའི་གདནལ་བཛྲ་དྷ་ཏུ་ཞེས་བྱ་བའི་མི་བསྐྱོད་པ་དགོད་པར་བྱའོ། །མི་བསྐྱོད་པའི་
གནས་སུ་ཟླ་བའི་དཀྱིལ་འཁོར་གྱི་སྟེང་དུ། བཅོམ་ལྡན་འདས་རྡོ་རྗེ་སེམས་དཔའི་རྡོ་རྗེ་རྩེ་ལྔ་
བ། རིན་ཆེན་འབྱུང་གནས་སུ་རྡོ་རྗེ་རྒྱལ་བོའི་ལྕགས་ཀྱུའི་གནས་སུ་རྡོ་རྗེ་ཆགས་པའི་མདའ་
གཞུ། འོད་དཔག་ཏུ་མེད་པའི་གནས་སུ་བཅོམ་ལྡན་འདས་རྡོ་རྗེ་ལེགས་པའི་མགུ་བའི་ཕྱག་རྒྱ།
ཨོཾ་བཛྲ་ས་ཏྭ་ཞེས་པ་ལ་སོགས་པའི་སྙིང་བོའམ། ཕྱག་རྒྱ་བཞིའི་དཀྱིལ་འཁོར་ལས་གསུངས་
པའི་རིགས་ཀྱི་སྣང་བོ་ཟློས་ཤིང་བྲི་བར་བྱའོ། །མི་སྐྱོད་པའི་དཀྱིལ་འཁོར་གྱི་གནས་སུ་བྲིས་ལ་
དབུས་སུ་རྟའི་ཁྲི་ལ་རིན་ཆེན་འབྱུང་ལྡན། མི་སྐྱོད་པའི་གནས་སུ་ཟླ་བའི་དཀྱིལ་འཁོར་གྱི་སྟེང་
དུ་བཅོམ་ལྡན་འདས་རྡོ་རྗེ་རིན་ཆེན་གྱི་རྡོ་རྗེ་རིན་པོ་ཆེ། རིན་ཆེན་འབྱུང་ལྡན་གྱི་གནས་སུ་རྡོ་རྗེ་
གཟི་བརྗིད་ཀྱི། ཉི་མའི་ཕྱག་རྒྱ། དོན་ཡོད་པར་གྲུབ་པའི་གནས་སུ་རྡོ་རྗེ་དཔལ་གྱི་རྡོ་རྗེ་རྒྱལ་
258

༄༅། །རྩ་རྒྱུད་ཁམས་གསུམ་རྣམ་རྒྱལ་གྱི་དཀྱིལ་ཆོག་སོགས་བཞུགས་སོ། །
མཚན་གྱི་ཕྱག་རྒྱ། འོད་དཔག་ཏུ་མེད་པའི་གནས་སུ་བཞད་པའི་སོ་སོའི་ཕྲེང་བ་རྡོ་རྗེ་གཉིས་
ཀྱི་བར་དུ་ཆུད་པ། རྡོ་རྗེ་དབྱིངས་ཀྱི་དཀྱིལ་འཁོར་ལས་གསུངས་པའི་རང་གི་སྙིང་བོ་འམ།
རིགས་ཀྱི་སྙིང་བོ་བྲི་བར་བྱའོ།
།རིན་ཆེན་འབྱུང་ལྡན་གྱི་དཀྱིལ་འཁོར་དང་འདྲ་བར་དཀྱིལ་
འཁོར་བྲིས་ལ། དབུས་སུ་རྨ་བྱའི་གདནལ་བཅོམ་ལྡན་འདས་འོད་དཔག་ཏུ་མེད་པ། མི་བསྐྱོད་
པའི་གནས་སུ་རྡོ་རྗེ་ཆོས་ཀྱི་པདྨའི་ཕྱག་རྒྱ། རིན་ཆེན་འབྱུང་ལྡན་གྱི་གནས་སུ་རྣོན་པོའི་རལ་
གྲིའི་ཕྱག་རྒྱ། དོན་ཡོད་པར་གྲུབ་པའི་གནས་སུ་རྒྱུའི་འཁོར་ལོའི་ཕྱག་རྒྱ། འོད་དཔག་ཏུ་མེད་
པའི་གནས་སུ་སྨྲ་བའི་ལྕེའི་ཕྱག་རྒྱ་རང་གི་སྙིང་བོའམ། རིགས་ཀྱི་སྙིང་བོའི་བྲི་བར་བྱའོ། །འོད་
དཔག་ཏུ་མེད་པའི་དཀྱིལ་འཁོར་དང་འདྲ་བར་དཀྱིལ་འཁོར་བྲིས་ལ། དབུས་སུ་ནི་ནམ་མཁའ་
ལྡིང་གི་གདན་གྱི་སྟེང་དུ་བཅོམ་ལྡན་དོན་ཡོད་པར་གྲུབ་པ། མི་བསྐྱོད་པའི་གནས་སུ་ཟླ་བའི་
དཀྱིལ་འཁོར་གྱི་སྟེང་དུ་སྣ་ཚོགས་རྡོ་རྗེ། རིན་ཆེན་འབྱུང་ལྡན་གྱི་གནས་སུ་གོ་ཆ། དོན་ཡོད་
པར་གྲུབ་པའི་གནས་སུ་མཆེ་བ་གཉིས། འོད་དཔག་མེད་པའི་གནས་སུ་ཁུ་ཚུར་གྱི་ཕྱག་རྒྱ།
སྔར་བཤད་པའི་རང་གི་སྙིང་བོའམ། རིགས་ཀྱི་སྙིང་བོ་བྲི་བར་བྱ་སྟེ། འདི་ནི་དོན་ཡོད་པར་
གྲུབ་པའི་དཀྱིལ་འཁོར་རོ། །དེ་ནས་དང་བོར་སློབ་དཔོན་འདིར་རྡོ་རྗེ་དབྱིངས་ཀྱི་དཀྱིལ་
འཁོར་ཆེན་པོར་གསུངས་བའི་ཚུལ་གྱིས་བདག་འཇུག་སོགས་བྱས་ལ། རྡོ་རྗེ་བསྒྲུབས་པ་བྱས་
ནས་སངས་རྒྱས་ཐམས་ཅད་བསྡུས་ཏེ། མཚན་རྒྱས་བསྟོད་པ་དང་། མཆོད་པ་སོགས་བྱའོ། །དེ་
ནས་དེ་བཞིནདུ་སློབ་མ་བཞུགས་པར་བྱ་སྟེ། དམ་ལ་བཞག་པའི་སྐབས་སུ་སློབ་མ་ལ་འདི་
སྐད་ཅེས། ཁྱོད་ཀྱིས་གསུང་བའི་དཀྱིལ་འཁོར་འདི་སུ་ལ་ཡང་སྨྲ་བར་མ་བྱེད་ཅིག དེ་ཅིའི་
ཕྱིར་ཞེ་ན་ལོག་པར་ལྟ་བ་དང་། སྡིག་ལས་བྱེད་པའི་སེམས་ཅན་རྣམས་ཀྱང་ཡོད་དོ། །བརྩོན་
འགྲུས་ཆུང་བ་དང་། སྦྱོར་བ་མེད་པ་དང་། རི་མོ་མི་ཤེས་པ་དེ་དག་རྡོ་རྗེ་དབྱིངས་ལ་སོགས་པ་
259

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དེ་བཞིན་གཤེགས་པ་ཐམས་
།ས་པ་ཐམས་ཅད་ཀྱི་རིགས་ཀྱིས་དཀྱིལ་འཁོར་ཆེན་པོ་རྣམས་སུ་བརྩོན་འགྲུས་
ཆུང་བས་མི་འཇུག་སྟེ། དེ་དག་གི་དོན་རྡོ་རྗེ་དངོས་གྲུབ་ཀྱི་ཕྱག་རྒྱའི་དཀྱིལ་འཁོར་དེ་བཞིན་
གཤེགས་པ་ཐམས་ཅད་ཀྱི་རིགས་ཀྱི་དཀྱིལ་འཁོར་གྱི་དམ་ཚིག་ཏུ་གྱུར་པ་འདི་ལ་མ་ལུས་ཤིང་
ལུས་པ་མེད་པའི་སེམས་ཅན་གྱི་ཁམས་ཡོངས་སུ་བསྐྱབས་པ་དང་། ཕན་པ་དང་། བདེ་བ་དང་།
ཡིད་བདེ་ཐམས་ཅད་མྱོང་བར་བྱ་བ་ནས་དེ་བཞིན་གཤེགས་པ་ཐམས་ཅད་ཀྱི་རྡོ་རྗེ་དམ་ང
དངོས་གྲུབ་ཀྱི་བར་དུ་བྱིན་གྱིས་བརླབས་སོ། །ཁྱོད་ཀྱིས་དེ་བཞིན་གཤེགས་པ་ཐམས་ཅད་ཀྱི་
རིགས་ཀྱི་དམ་ཚིག་གི་ཕྱག་རྒྱ་གསང་བ་འདི་ལ་ཡིད་མི་ཆེས་ཤིང་མ་དད་པར་མ་བྱེད་ཅིག
སེམས་ཅན་དམྱལ་བ་དང་། བྱོལ་སོང་བ་དང་། ཡི་དྭགས་ཀྱི་ཁམས་སུ་ལྟུང་བར་འགྱུར་བ་དང་།
མི་བདེ་བ་མ་སྤངས་པར་དུས་མ་ཡིནཔར་ཤི་བར་འགྱུར་ཏ་རེ། ཞེས་བསྒོ་ལ་གདོང་གཡོགས་
པར་བཀྲོལ་ཏེ། དཀྱིལ་འཁོར་བསྟན་ནས་ཅོད་པན་དང་ཕྱག་རྒྱའི་དབང་བསྐུར་ཅིང་། བདག་
ཉིད་ཆེན་པོའི་ཕྱག་རྒྱ་ཀུན། །དེ་དག་ཀུན་གྱིས་འགྲུབ་པར་འགྱུར། །རང་གི་དབང་བོ་བཤིག་ནས་
ནི། །རྡོ་རྗེ་བཅིང་བས་གཟུང་བར་བྱ། །དེ་ཡི་ཕྱག་རྒྱ་གང་རིག་པ། །དེ་མ་ཐག་ཏུ་དེ་བཞིན་འགྱུར། །རྡོ་
རྗེ་ཕྲ་མོའི་ཚུལ་སྦྱར་བ། །ཡེ་ཤེས་ཕྱག་རྒྱ་བཅིང་བར་བྱ། །ཆོ་ག་འདི་ཡི་ཚུལ་གྱིས་ནི། །ཡེ་ཤེས་
ཕྱག་རྒྱ་དབང་བསྐུར་འགྱུར། །རྡོ་རྗེ་ཕྲ་མོའི་ཚུལ་སྦྱར་བ། །གླུ་དང་གར་དང་ཟས་དང་བྲོ། །སྤྱོད་
པ་ལ་སོགས་བདེ་བའི་རྣམས། །སངས་རྒྱས་རྣམས་ལ་ཕུལ་ནས་ནི། །ལས་ཀྱི་ཕྱག་རྒྱ་དབང་དུ་
འགྱུར། །ཞེས་བརྗོད་ཅིང་དེའི་དོན་བཤད་པར་བྱ་སྟེ། ལྷ་རྣམས་ཀྱི་ཕྱག་རྒྱ་བཞི། རྡོ་རྗེ་དབྱིངས་
ལས་གསུངས་པ་རྣམས་བསྟན་པར་བྱའོ། །རྗེས་ཀྱི་ཆོ་ག་ནི་སྔར་དང་ཚུལ་འདྲའོ། །རྡོ་རྗེ་
།དེ་ནི་རྡོ་རྗེ་
དབྱིངས་ཀྱི་ཕྱག་རྒྱ་བཞི་བའི་དཀྱིལ་འཁོར་གྱི་ཆོ་ག་བསྟན་བཅོས་ལུགས་སོ།
དབྱིངས་ཀྱི་དཀྱིལ་འཁོར་བཤད་པར་བྱ་སྟེ། དེ་སྦྱོར་བ་དང་། དངོས་གཞི་དང་། རྗེས་ཀྱི་ཆོ་
260

།རྩ་རྒྱུད་ཁམས་གསུམ་རྣམ་རྒྱལ་གྱི་དཀྱིལ་ཆོག་སོགས་བཞུགས་སོ། །
གའོ། །སྦྱོར་བ་དང་བོའི་སྦྱོར་བ་ནི་སྔར་དང་ཚུལ་འདྲའོ། །དཀྱིལ་འཁོར་རྒྱལ་མཆོག་ནི། དེ་
གས་པ་ཐམས་ཅད་ཀྱིས་
ནས་ཡང་བཅོམ་ལྡན་འདས་རྣམ་པར་སྣང་མཛད་ཀྱིས་དེ་བཞིན་གཤེགས་པ་ཐམ་
དངོས་གྲུབ་དམ་པའི་དམ་ཚིག་རྡོ་རྗེ་ཞེས་བྱ་བའི་ཏིང་ངེ་འཛིན་ལ་སྙོམས་པར་ཞུགས་ཏེ། དེ་
བཞིན་གཤེགས་པ་ཐམས་ཅད་ཀྱི་ཐེག་པ་ཆེན་པོ་མངོན་པར་རྟོགས་པར་ཞེས་བྱ་བ་དེ་བཞིན་
གཤེགས་པ་ཐམས་ཅད་ཀྱི་སྙིང་བོ་འདི་ཐུགས་ཀ་ནས་བྱུང་ངོ་། །བཛྲ་ས་ཏྭ། དེ་ནས་བསྡུ་བ་
བྱས་ནས་ལས་རྒྱལ་མཆོག་དེ་བཞིན་དུ་བསྒོམས་སོ། །དངོས་གཞི་ནི། རྡོ་རྗེ་དབྱིངས་ཀྱི་དཀྱིལ་
འཁོར་དང་འདྲ་བར་དཀྱིལ་འཁོར་འདི་བྲིས་ལ། དཀྱིལ་འཁོར་དབུས་སུ་ཟླ་བའི་དཀྱིལ་འཁོར་
གྱི་སྟེང་དུ། རྡོ་རྗེ་སེམས་དཔའ་བླུགས་མའམ། འབུར་དུ་བསྐོས་པའམ། བྱས་པའམ། བྲིས་པ།
བཛྲ་ས་ཏྭ། ཞེས་བཟླ་ཞིང་གཞག་པར་བྱའོ། །དེ་ནས་དགུག་པ་དང་། བཞུགས་པ་ལ་སོགས་པ་
ཇི་ལྟ་བ་བཞིན་དུ་བྱ་སྟེ། ཞེས་བྱ་བ་ནི། རྡོ་རྗེ་སེམས་དཔའི་རྣལ་འབྱོར་ཉིད་ཀྱིས་རྣལ་འབྱོར་
ཆེན་པོ་བྱས་ལ་རྡོ་རྗེ་དབྱིངས་ཀྱི་དཀྱིལ་འཁོར་ཆེན་པོ་ལས་གསུངས་པའི་འཇུག་པའི་ཆོ་ག་
དངོས་གྲུབ་ཀྱི་རྡོ་རྗེ་རྟུལ་ཞུགས་ཀྱི་བར་དུ་ཇི་ལྟ་བ་བཞིན་དུ་བྱ་བས་བདག་ལ་བྱིན་གྱིས་
བརླབས་པ་ལ་སོགས་པ་བྱས་ལ། དེ་ནས་རང་གི་མིང་བརྗོད་ནས་རྡོ་རྗེ་ཕྱག་རྒྱ་གཅིག་པའི་
དཀྱིལ་འཁོར་བསྒྲུབས་ནས། རྡོ་རྗེ་སློབ་དཔོན་སེམས་པ་ཡི། །རྡོ་རྗེ་ལྕགས་ཀྱུ་བཅངས་ནས་ནི། །སེ་
གོལ་མང་བ་བརྡབ་བགྱིས་ལ། །སངས་རྒྱས་ཐམས་ཅད་བསྡུ་བར་བྱ། །ཞེས་བྱ་བ་ལ་སོགས་པ་
སྔར་བཤད་པའི་ཆོ་ག་རྗེས་སུ་སྤྱད་པར་བྱའོ། །ཞེས་པ་ནི་ཇི་ལྟ་བ་བཞིན་དུ་བྱ་སྟེ། ཞེས་བྱ་བའི་
སྒྲའི་དོན་ཡིན་ནོ། །དེ་ལ་དགུག་པ་ནི། རྡོ་རྗེ་ལྕགས་ཀྱུའི་ལས་ཀྱི་ཕྱག་རྒྱའོ། །བཞུགས་པ་ནི་རྡོ་
རྗེ་ཞགས་པའི་ལས་ཀྱི་ཕྱག་རྒྱས་སོ། །དགུག་པ་དང་བཞུགས་པ་ལ་སོགས་པ་གང་ཡིན་པ་དེ་ནི་
དགུག་པ་དང་བཞུགས་པ་ལ་སོགས་པའོ། །རྡོ་རྗེ་ལྕགས་སྒྲོག་གིས་བཅིང་བ་དང༌། འབེབས་
261

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པའི་དབང་དུ་བྱ་བ་ནས་བརྩམས་ཏེ། དཀྱིལ་འཁོར་ཐམས་ཅད་དུ་འཇུག་པའི་ཆོ་ག་རྒྱས་
པའོ། །ཞེས་བྱ་བའི་བར་གྱིས་སྔར་བསྟན་པའི་ཆོ་ག་རྒྱས་པར་གསུངས་པ་གང་ཡིན་པ་དེ་ཐམས་
ཅད་བྱའོ། །དེ་ནས་དངོས་གྲུབ་ཀྱི་ཡེ་ཤེས་ཀྱི་མན་ངག་བསྟན་པར་བྱ་སྟེ། དེ་ལ་ཐོག་མར་འདི་
སྐད་དུ། ཁྱོད་ཀྱིས་དམ་ཚིག་མ་མཐོང་བ་དང་ཁོང་དུ་ཆུད་པ་སུ་ལ་ཡང་གསང་བ་འདི་མ་སྨྲ་
ཞིག ཁྱོད་ངན་སོང་བ་ཐམས་ཅད་དུ་ལྷུང་བའམ། མི་བདེ་བར་མ་སྤངས་བར་དུས་མ་ཡིན་པར་
ཤི་བར་འགྱུར་ཏ་རེ། ཞེས་བསྒོ་བར་བྱའོ། །དེ་ནས་རྡོ་རྗེ་སེམས་དཔའི་དངོས་གྲུབ་དམ་པ་
འགྲུབ་པའི་ཡེ་ཤེས་བསླབ་པ་ནི། ཟླ་རྒྱས་དཀྱིལ་འཁོར་ལ་འདུག་སྟེ། ཞེས་བསྒོ་བར་བྱའོ། །དེ་
ནས་རྡོ་རྗེ་སེམས་དཔའི་དངོས་གྲུབ་དམ་པ་འགྲུབ་པའི་ཡེ་ཤེས་བསླབ་པ་ནི། ཟླ་བའི་དཀྱིལ་
འཁོར་ལ་འདུག་སྟེ། ཕྱག་རྒྱ་ཆེན་པོ་བཟུང་བས་ན། །བདག་ཉིད་རྡོ་རྗེ་སེམས་དཔའ་ནི། །
བསྒོམ་ན་མྱུར་དུ་འགྲུབ་པར་འགྱུར། །ཞེས་པའོ། །དེའི་དོན་ནི་རྡོ་རྗེ་དབྱིངས་ཀྱི་དཀྱིལ་འཁོར་
ཆེན་པོ་ལས་གསུང་པའི་རྡོ་རྗེ་སེམས་དཔའི་རྣལ་འབྱོར་བྱས་ལ།
དམ་ཚིག་དང་། ལས་ཀྱི་ཕྱག་རྒྱ་བཅངས་ཏེ། དེའི་སྙིང་བོ་རྡོ་རྗེ་ཚིག་གིས་བཟླ་ཞིང་། བཟླས་
པའི་དོན་གྱིས་ཟླ་བའི་དཀྱིལ་འཁོར་ལ་གནས་པའི་རྡོ་རྗེ་སེམས་དཔར་བདག་ཉིད་བསྒོམས་
དེའི་ཕྱག་རྒྱ་ཆེན་པོ་དང་།
ནས། ཤིན་ཏུ་མྱུར་བ་ཉིད་དུ་རྡོ་རྗེ་སེམས་དཔར་འགྱུར་རོ། །ཞེས་པའོ། །དེ་ནས། རྡོ་རྗེ་སེམས་
དཔའ་དང་ཁྱོད་ཀྱིས། །སྙིང་ལ་ཡང་དག་བཞུགས་པར་གྱུར། །གལ་ཏེ་ཚུལ་ནི་སྨྲས་ན་ནི། །དེ་མ་
ཐག་ཏུ་བྲལ་ཏེ་གཤེགས། །ཞེས་པའི་མནའི་སྙིང་བོ་བྱོན་ཏེ། དེ་ནས་དེ་བཞིན་གཤེགས་པ་ཐམས་
ཅད་ཀྱི་དཀྱིལ་འཁོར་རྒྱས་པ་རྣམས་སུ་གསུངས་པའི་ཁྱོད་ཀྱི་སྲོག་ཆགས་གསད་མི་བྱ། ཞེས་
པ་ལ་སོགས་པའི་དམ་ཚིག་དང་སྡོམ་པ་བྱོན་ཏེ། རྡོ་རྗེ་དབྱིངས་ཀྱི་དཀྱིལ་འཁོར་ཆེན་པོར་
གསུངས་པའི་རྡོ་རྗེ་སེམས་དཔའི་ཕྱག་རྒྱ་ཆེན་པོ་ལ་སོགས་པ་ཕྱག་རྒྱ་བཞི་བསླབ་པར་བྱའོ། །
262

༄༅། ་རྒྱུད་ཁམས་གསུམ་རྣམ་རྒྱལ་གྱི་དཀྱིལ་ཆོག་སོགས་བཞུགས་སོ། །
· ` . · ·. .
ནི
A&ས་པའི་གཏ
ས ས :|: 1:|:
ག ས པ ད 1
ལ་མ།
1:|:ཀ ཏ
1
[&u•AB + E&# ཚེ རིང བར རྣམས ཀྱི མ བྱས བ
2 1:|:
ཚོ
་སྐོje au
|
རི, – ' 'ཀ ཏི ཛྫི ཨུ ཨུརིནཝ ',
p 1 ::62 2 1# 1326 1:|:
ཆོས་རྒྱལ་འཅུས་པ་ད
1:|:|:
ཅག་ཚོ་ལ་ཡིན་མལ། སྐྱོན
( གཙན ནི
1
རྗེས་ཀྱི་ཆོ་ག་ནི་དེ་བས་ཅི་ཁྱོད་དོན་འབྱུང་བའི་དངོས་གྲུབ་ཀྱི་ཡེ་ཤེས་དང་། རྫུ་འཕྲུལ་གྱི་
དངོས་གྲུབ་ཀྱི་ཡེ་ཤེས་དང་། ཞེས་བྱ་བ་ནས་བརྩམས་ཏེ། གཤེགས་སུ་གསོལ་བའི་བར་གྱི་ཆོ་
ག་རྡོ་རྗེ་དབྱིངས་ཀྱི་དཀྱིལ་འཁོར་ཆེན་པོར་ཇི་སྐད་དུ་བཤད་པ་དེ་བཞིན་དུ་འདིར་ཡང་བྱའོ། །
རྡོ་རྗེ་དབྱིངས་ཀྱི་ཕྱག་རྒྱ་གཅིག་པའི་དཀྱིལ་འཁོར་གྱི་ཆོ་ག་བསྟན་བཅོས་ལུགས་སོ།། །།
263

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།